1.   הודעת ערעור
בבית-המשפט המחוזי

ב_________                                                                                                       ת"א_________
בעניין:

1. __________  ת"ז ___________



2. __________  ת"ז ___________



שניהם על-ידי בא-כוחם




עורך-דין ____________________




מרח' _________  עיר __________




טל' _________  פקס' __________

("המערערות")




נ ג ד



___________  ת"ז ___________



מרח' _________ עיר __________




טל' _________ פקס' __________
("המשיב")

הודעת ערעור  

מוגש בזאת ערעור לכב' בית-המשפט הנכבד על פסקי-דינו של כב' בית-המשפט השלום ב________ מפי כב' השופט ________, ואשר ניתן ביום ________, בהיעדר הצדדים, ואשר הגיע למשרד הח"מ ביום ________.

פסק-הדין מצ"ב ומסומן "א" כחלק בלתי-נפרד מהודעת ערעור זו.

נספח "א"

הערעור מוגש על החלטת בית-המשפט קמא לקבל את תביעת המשיב ולחייב את המערערות, ביחד ולחוד, לשלם למשיב את הסך של __________ ש"ח אשר יישאו הפרשי הצמדה וריבית מיום הגשת התביעה: _________ ועד לתשלום בפועל.

כן מוסב הערעור על החלטת בית-המשפט קמא לחייב את המערערות, ביחד ולחוד, לשלם למשיב הוצאות משפט, בצירוף הפרשי הצמדה וריבית מיום הוצאתן, וכן שכר-טרחת עורך-דין בסך _________ ש"ח בתוספת מע"מ ובצירוף הפרשי הצמדה מיום מתן פסק-הדין ועד לתשלומם בפועל.

כן יתבקש כב' בית-המשפט לפסוק לטובת המערערות הוצאות משפט ושכר-טרחת עורך-דין + מע"מ כדין.

ואלה נימוקי הערעור:

הקדמה:

1.
המערערות הינן אם ובתה ואילו המשיב הינו עורך-דין במקצועו המתמחה בדיני המעמד האישי. 
2.
ביום ________ פנו המערערות אל המשיב על-מנת שייצג את המערערת 1 (להלן: "__________") בעניינים מסויימים שבינה לבין בעלה דאז.

3.
לאחר שיחה, אשר התנהלה במשרדו של המשיב, בה שמע המשיב את בעיותיה של __________ עם בעלה ולאחר שאמרה לו כי ברצונה להתגרש מבעלה נחתם בין ___________ למשיב הסכם שכר-טרחה עליו ערבה אמה היא המערערת מס' 2 (להלן: "________").


מצ"ב הסכם שכר-הטרחה עליו חתמו __________ והמשיב ואשר עליו ערבה __________ ומסומן "א" כחלק בלתי-נפרד מהודעת ערעור זו.

נספח "א"

4.
ויודגש, מצבה הנפשי של _________ עת הגיעה למשרדו של המשיב כאמור היה בכי רע. __________ עברה מספר ימים קודם-לכן משבר עת נפטר לה תינוקה אשר נולד לה ימים קודם-לכן, כולה היתה נסערת והיא לוותה על-ידי אמה, הגב' ________.

5.
המערערות פנו למשיב שייצג את ________ לנוכח הכרות אשר היתה לאביה של ________ עמו.

6.
המערערות הטילו את מלוא יהבן ובטחונן במשיב, אשר יבצע את המוטל עליו כפי שהתחייב והבטיח להן, תוך שהוא שומר על מלוא האינטרסים של ________ ומביאה לגירושין בפרק הזמן הקצר ביותר.

7.
כצעד טקטי, הציע המשיב ל________ כי עליו להגיש תחילה כנגד בעלה, תביעה למזונות עבורה בבית-המשפט לענייני משפחה ב________. המשיב תרץ זאת כאמור כצעד טאקטי אשר יוביל בסופו של לגירושי הצדדים, וזאת לנוכח הלחץ הכלכלי אשר תביעה כזו אמורה להסב לבעלה.

8.
__________ לא חפצה בצעד זה של הגשת תביעת המזונות עבורה, והיא אמרה והעדיפה כי המשיב יפעל במיידי ויגיש עבורה תביעת גירושין, ובכך קיוותה לשים קץ במיידי לנישואיה, אשר קצה היא בהם לנוכח התנהגות בעלה כלפיה. זאת ועוד, _____________ לא היתה זקוקה כלל למזונות, שכן באותה תקופה השתכרה היא יותר ממה שהרוויח בעלה.

9.
___________ ידעה כי לא תהיה זכאית למזונות מאת בעלה לנוכח השתכרותה הגבוהה ממנו ומשום כך לא היה לדעתה כל מקום להגיש את תביעת המזונות עבורה כפי שהוגשה בסופו של יום על-ידי המשיב. כל כתבי בי-דין אשר ערך המשיב עבור __________ צורפו כנספחים לכתב תביעתו ואלה המתייחסים לו הינם __________ נספחים בלבד. 

10.
כאשר החלה סחבת בטיפולו של המשיב ב________, ולאחר שכל התקדמות וכל תוצאה ממשית לא נראו באופק, ולאחר שהמשיב החל לזלזל בה ובאמה, תוך שהוא מתעלם כליל מפניותיהם אליו ומכל אותן תכתובות אשר הותירו הן במשרדו (ראה תצהירי עדות ראשית של המערערות) החליטה ____________ להפסיק את ייצוגו של המשיב בענייניה ושכרה היא את שרותיו של עורך-דין ________ אשר באמצעותו הגיעה היא לכדי הסדר והסכם גירושין עם בעלה.


כבר כעת מוסבת תשומת-לב בית-המשפט הנכבד לעובדה לפיה נזקקו המערערות לשנות ייצוג של בא-כוחן, דבר לא טבעי ולא רצוי לכל הדעות, מה גם שעל המערערות היה לשלם לבא-כוחן החדש עורך-דין _________ סכום כסף בסדר גודל אותו דרש המשיב. בפועל שילמה ___________ סך של __________$ + מע"מ לעורך-דין ________ ולא עשתה כן מרצון להפסיד כסף.

11.
עת נפרדה ___________ מהמשיב ומטיפולו בה שילמה היא על-חשבון שכר-הטרחה המוסכם בינה ובינו וכאמור בנספח "א" סך של ________$ מתוך הסך של ________$ עליהם סוכם בהסכם. 

12.
בית-המשפט קמא בחר להתעלם, שלא בצדק, מכל טעוני המערערות ומעדיהן ואף התעלם הוא מסכומי כסף אשר היה על המשיב לקזז מסכום תביעתו, וכפי שהוכח בסיכומי המערערות, ופסק למשיב את מלוא סכום תביעתו.

טענות לגופו של ערעור:

13.
טעה בית-המשפט קמא בפוסקו כפי שפסק מבלי להתחשב במכלול טענות המערערות כלפי המשיב והנזקים אותן גרם להן והכל כאמור להלן בהרחבה.

14.
טעה כב' בית-המשפט קמא בדחותו את טענות הקיזוז של המערערות אחת לאחת.

15.
כבר כעת יאמר, ובטרם נדון בטעויות בית-המשפט באשר לטענות הקיזוז של המערערות, כי כב' בית-המשפט קמא טעה טעות חמורה בכך שהשיט על המערערות תשלום שכר-טרחת עורך-דין בשיעור של ________ ש"ח בתוספת מע"מ, וכדברי בית-המשפט בעמ' ________ לפסקי-דינו:


"בפסיקת ההוצאות התחשבתי בכך שבשל הצורך לדון בטענת הקיזוז, קרי: בשאלת הרשלנות המקצועית, התרחב הדיון בתיק זה והתפרס למעשה על סוגיית הרשלנות המקצועית, אשר כאמור מהווה נושא לתביעתה של ________ בתיק ________.


בירור שאלת הרשלנות המקצועית הצריך שמיעת ראיות ובדיקת חומר מעבר לדרוש, לו היה מדובר רק בתביעת יתרת החוב של שכר-הטרחה שהגיש התובע מלכתחילה.


אני מחייבת את הנתבעות ביחד ולחוד, לשלם תובע הוצאות משפט, בצירוף הפרשי הצמדה וריבית מיום הוצאתן, וכן שכר-טרחת עורך-דין בסך של _________ ש"ח בתוספת מע"מ ובצירוף הפרשי הצמדה וריבית מהיום ועד לתשלום בפועל."


לא ייתכן ואסור היה להחמיר עם המערערות בעניין טענות הקיזוז ומשום כך להשית עליהן שכר-טרחת עורך-דין כה גבוהה. בל נשכח נכון הוא כי המשיב עורך-דין במקצועו, ברם, הוא לא היה מיוצג כלל במשפט זה.


זאת ועוד, במסגרת התובענה הגישו המערערות תביעה שכנגד נגד המשיב. ברם, כב' השופט ________ לבקשת המשיב הפריד את התובענות וקבע כי תביעתה הנגדית של המערערת 1 תישמע בפני מוטב אחר. וכן נוהל תיק מקביל לתביעתו של המשיב ב________. 


בית-המשפט קמא בחר על-מנת לדון כדבעי בתובענת המשיב לדון בטענות הקיזוז אשר הינן חלק מטענות ההגנה של המערערות בתיק נשוא הערעור טענה אשר בלעדיה אין ובצדק. זה שהטענה הצריכה הבא עדים וראיות כזכות מהותית של המערערות אינה יכולה להוות שוט עבורן ולפסיקת הוצאות שכר-טרחת עורך-דין כה גבוהות באשר לניהול הליך ארוך לכאורה. 


כב' בית-המשפט הנכבד יתבקש להורות כי אין התובע ראוי להוצאות שכר-טרחת עורך-דין בתיק זה ויש לראותו כאחד האדם המנהל תיק בכוחות עצמו. לחילופין יתבקש כב' המשפט להורות על הפחתת סכום הוצאות שכר- הטרחה לסכום נמוך מזה שנפסק.

16.
טעה בית-המשפט קמא בהאמינו לדברי התובע כי הסביר ל________ ואמה את הטקטיקה שעליהם לנקוט בתיקה של ________ והוא פתיחת תיק למזונות תחילה וזאת מבלי להגיש תביעה למזונות זמניים עבורה. 

17.
טעה בית-המשפט קמא במוצאו תמיכה לטקטיקה של המשיב בדברי _________ אשר העידה כי הפגישה הראשונה עמו ארכה כשלוש שעות וכן לתשובתה כי חתמה על הסכם הגירושין מאחר שהמשיב אמר לה כי מדובר בהסכם סטנדרטי וכך מטפלים בהסכם גירושין וכו' (עמ' __________ לפרוטוקול), ובכך ראה תמוכין לדברי התובע כי הסביר לנתבעות את השיקול הטקטי שמאיורי המלצתו לפתוח את צעדיו בתביעת מזנות וכי הן קיבלו את ההסבר ואת ההמלצה והסכימו לפעולה בדרך זו.


אין כל קשר בין אמירות _________ ו_________ בעניין להסקת המסקנה הנדונה. כבר העידו ________ ו________ כי הישיבה הראשונה היתה ישיבה טעונה לנוכח המאורעות אשר פקדו את ________ ובמיוחד מות תינוקה אשר נולד לה זה מכבר ובסמוך להגעתה למשיב. נכון הוא שהמערערות סמכו על המשיב ברם, מכאן ועד להסקת המסקנה כי המשיב אמר להן כי הטקטיקה היא מזונות תחילה והן הסכימו לכך רחוקה הדרך.

18.
טעה בית-המשפט קמא בהסתמכו על פרוטוקול הדיון מיום ________ לפני כב' השופט ________, אותו צירף המשיב לסיכומיו ואשר נועד להפריך לכאורה את טענתו של עורך-דין _________ כי ייצג את __________ בדיון למזונות זמניים עת קיבל את ייצוגה ואף חקר אותו חקירה נגדית. מן הראוי היה כי צירוף ראיה בשלב זה של הסיכומים תצריך שמיעה וחקירה של עורך-דין ____________ לצורך הבהרת הדבר. למערערות לא ניתנה כל אפשרות להגיב על צירופו של הפרוטוקול המדובר על-ידי המשיב ואף המשיב לא קיבל את הסכמת בית-המשפט לכך מראש כפי שסדרי הדין מחייבים.


צירוף ראיה בשלב הסיכומים ועוד בשלב סיכומי התגובה לסיכומי המערערות מצריך ללא כל צל ספק הגשת בקשה מתאימה וקבלת הסכמתו של בית-המשפט לכך מראש תוך מתן הזדמנות למערערות להגיב על כך ולעורך-דין _________ ליתן את הסברו. לכאורה עולה כי עורך-דין _________ לא אמר אמת. ויוער, כי לא אחת מופיע עורך-דין אחר לדיון במקום עורך-הדין המוביל והקלדנית מקליות את שם עורך-הדין המוביל הפרוטוקול. ולו מספק זה ראוי היה כי עורך-דין ________ יישמע ולמערערות ליתן את יומן.


עוד יותר חמורה היא העובדה כי המשיב חקר את עורך-דין ________ על הופעתו בדיון ביום ________ ועל כך היתה התנגדות מבלי שיציג לו כל פרוטוקול דיון על כך (עמ' __________ לפרוטוקול) טען בפניו כי הופיע עורך-דין _________ השיב בהמשך כי הוא זוכר את הישיבה מיום זה אך איננו זוכר על מה נסבה. מן הראוי היה כי ינתן יומו של עורך-דין ________ ושל המערערות לגבי פרוטוקול הדיון.


מפרוטוקול הדיון בפני בית-המשפט עולה כי המשיב בחר שלא לעמת את עורך-דין __________ עם הפרוטוקול המדובר ותחת זאת ניסה להציג פרוטוקול אחר (עמ' ________ לפרוטוקול).


כב' בית-המשפט הנכבד נתבקש להורות כי אין להתייחס כלל לפרוטוקול הדיון הנ"ל אשר צורף שלא כדין ואשר בית-המשפט קמא עושה בו שימוש כדי לנגח בו את המערערות.


ויודגש, כי המגמה הזו להקל עם המשיב בהיותו עורך-דין לכל אורך הדרך גם במחיר של קבלת ראיה שלא כדין ואשר יש בה כדי לפגוע בזכויות המערערות יש בה כדי ללמד על רצונו של בית-המשפט להיטיב עם המשיב בכל מחיר.

19.
טעה בית-המשפט קמא בקובעו כי הנתבעות לא הגישו חוות-דעת מומחה בעניין הרשלנות המקצועית הנטענת כלפי התובע, בכל הנוגע להגשת תביעת המזונות בבית-המשפט לענייני משפחה ולאי-הגשת בקשה למזונות זמניים ולא ראה בדברי ועדות עורך-דין __________ עדות מומחה מטעם המערערות (עמ' ________ לפסק-הדין). שכן עורך-דין ________ העיד בעדותו (עמ' ________ לפרוטוקול) לשאלת המשיב באשר להגשת בקשה למזונות זמניים בתביעת המזונות אותה הגיש המשיב כדלקמן:


"שאלתי אותה מדוע הוגשה כאן תביעת מזונות אישה שכן הציגה בפניי עובדתית כי היא עובדת ומשתכרת. לפי נסיוני המקצועי באותו זמן שזה היה מיותר לחלוטין - לא היתה שום סיבה להגיש תביעת למזונות אישה."


ודוק: "לפי נסיוני המקצועי" - האם ניתן להתעלם מהעובדה כי מופיע בפנינו עורך-דין מקצועי המעיד על מקצועיותו? האין לראות בעדותו זו עדות מומחה לתחום?


גם התובע עצמו לא הביא חוות-דעת מומחה מטעמו כי מה שהוא ייעץ ועשה למען ________ היה ראוי?


בית-המשפט יתבקש לקבוע כי עדותו של עורך-דין ________ כמוה כעדות מומחה לכל דבר ועניין.


עורך-דין ________, אשר הינו עורך-דין בתחום המעמד האישי, נתן עדותו כעדות ממוחה נגדית לעדות המשיב, הגם שלא הוגשה כעדות מומחה על-פי התקנות. ברם, אין כל ספק כי דבריו כעורך-דין הינם עדות מומחה לכל דבר ועניין. שכן עורך-דין ________ העיד על תחום מומחיותו ואף יכול היה להיחקר על כך,

20.
טעה כב' בית-המשפט קמא, שלא נתן משקל לדבריו של עורך-דין _____________ בעדותו "כי לדעתו תביעת המזונות מיותרת מלכתחילה, כיוון ש_________ עבדה והשתכרה, מה גם שתביעה זו לא לוותה בבקשה למזונות זמניים, דבר שלדעתו גורע על פניו מהתביעה העיקרית למזונות".


טעה בית-המשפט קמא בציינו כי "עורך-דין ________ לא התייחס להסבריו של התובע בדבר שיקוליו שלו בשני העניינים הללו, כפי שפורטו לעיל, למרות שכל כתבי הטענות, ואף פרוטוקול עדותו של התובע, היו בנמצא טרם עדותו של ________".


עורך-דין ________ נתן בהחלט הסבר מניח את הדעת מדוע פעל והגיש את הבקשה למזונות זמניים וזאת לנוכח חיסרון כיס אצל ________ אשר נבע מתשלומי פיגורי המשכנתה לפי עצת "האחיתופל" של המשיב, והוא קיווה לעזרה מצד בעלה של _____________ במסגרת הגשת הבקשה למזונות זמניים (עמ' __________ לעדותו לפרוטוקול).


עיננו הרואות כי עורך-דין ____________ אכן התייחס לטקטיקה אותה נקט המשיב והביע דעתו באופן שאיננו משתמע לשני פנים כי במקרה זה בו ________ השתכרה די טוב לא היה כל מקום להגיש תביעה למזונות עבורה. ואם כבר הוגשה, הרי שהיה מקום להגיש בקשה למזונות זמניים עם הגשת כתב הגנה. ומשלא נעשה כן הרי שהנתבע התרשל בתפקידו כלפי ________.

21.
בית-המשפט קמא טעה בהסיקו את המסקנה כי "הנתבעות לא הוכיחו, שהיתה רשלנות מקצועית מצד התובע בהחלטתו לפתוח את צעדיו בתביעת מזונות לבית-המשפט לענייני משפחה, ואף בהחלטתו שלא להגיש, בבד-בבד עם התביעה, גם בקשה למזונות זמניים". כן טעה בית-המשפט קמא בקובעו כי "לא מצאתי רשלנות מקצועית בשיקול זה, והנתבעות לא הוכיחו מהיא הרשלנות שהן טוענות לקיומה, בעניין תביעת המזונות, בשלב שבו הוגשה".


על המשיב כמייצג של ____________ היה לפעול מיידית וללא כל דיחוי להביאה לכדי גט מבעלה שכן זה היה רצונה. הגשת תביעת המזונות אך גרמה לסחבת ולא היה בה בסופו של עניין כל טעם וצורך. תביעת המזונות כלל לא יעילה את ההליך בין _________ לבעלה ולא הביאה לה כל יתרון דיוני כזה או אחר למעט הסחבת המיותרת בזמנים והסבל הרב אותו הצטרכה ________ לסבול ללא כל תועלת והתקדמות ממשית בענייניה.


הלכה למעשה ההכרעה בענייניה של ________ בוצעה בסופו של יום בבית-הדין הרבני כפי שמוכחים פרוטוקולי הדיון ופסקי בית-הדין אשר צורפו להודעת ערעור זו וכפי שיורחב להלן.

22.
טעה כב' בית-המשפט קמא בקובעו כי "קביעתו של עורך-דין ____________, כי התביעה היתה מיותרת, כיוון ש__________ עבדה והשתכרה, היא קביעה כללית ופשטנית, שאינה מתמודדת עם מערכת השיקולים שהתובע פרט".


התובע לא הוכיח כלל כי הטקטיקה אותה נקט אכן הועילה בסופו של יום ל___________. כל טענה מסוג זה לא נטענה על ידו והלכה למעשה המחלוקת בין ________ לבעלה הוכרעה בבית-הדין הרבני בהתאם לתביעת הבעל שהגיש נגד ________ שכותרתה היתה "תביעת שלום בית והכרזת "מורדת ולחילופין גירושין"."


אין כל חולק כי _________ התגרשה מבעלה תוך ________ ממועד סיום תפקידו של במשיב מלייצגה. הדבר נעשה על-ידי מחליפו של המשיב עורך-דין ________ אשר פעל בהתאם להנחיות המערערת. אילו היה עושה כן המשיב ייתכן ש__________ היתה מתגרשת מוקדם יותר ולא סובלת לשווא מהליכים מיותרים וסחבת טיפולית מצד המשיב.

23.
טעה כב' בית-המשפט קמא בקובעו כי "לא מצאתי רשלנות מקצועית של התובע, כפי שפורטו לעיל" (עמ' ________ לפרוטוקול) ולמסקנה שהסיק בעקבות אמירה זו בהמשך כי יתכן בהחלט כי עורך-דין פלוני יחלוק על שיקול כזה או אחר של עמיתו וכי בכך אין עדיין כדי להוכיח כי השיקול היה שגוי או מופרך על פניו, עד כדי רשלנות מקצועית.


בנסיבות העניין משלא היתה כל תועלת בתביעת המזונות אותה הגיש המשיב עבור _________ ומשלא הוכח כי היא תרמה דבר וחצי דבר לקידום גירושיה של __________ וחלוקת הרכוש בינה לבין בעלה לשעבר, כי אז אין מנוס מלקבוע כי המשיב התרשל מקצועית בייעוצו. המשיב נתן ל_____________ עצה שאין בה כל ממש ואשר בעקבותיה היא איבדה זמן יקר.


לא זו אף זו, המשיב דאג אך להגביר ל________ את שכר-טרחה בעצם הגשת בקשות ביניים כדבריו בפרוטוקול הדיון מיום ________ עמ' ________, הכל כאמור על-מנת לזכות בשכר נוסף.

24.
טעה בית-המשפט קמא בקובעו כי "הנתבעות לא הוכיחו כי היתה רשלנות מקצועית מצד הנתבע, לא בשיקולו לגבי הגשת תביעת המזונות, כצעד ראשון, ולא בשיקולו שלא לצרף אליה בקשה למזונות זמניים שהיא כשלעצמה היתה לדעתו חסרת סיכוי". 


ממש לא להאמין, המשיב מגיש תביעה למזונות עבור ___________, תביעה אשר צורפה כנספח "ב" לתביעתו. בתביעה זו כותב המשיב בסעיף _________ כי בעלה של _________ משתכר כ_________ ש"ח לחודש. בסעיף __________ שבה מציין הוא כי __________ משתכרת סך של _________ ש"ח לחודש. דהיינו, ________ משתכרת פחות מבעלה. הדבר אושר על ידו אף בפרוטוקול הדיון מיום ________ בעדותו בחקירה נגדית. 


בהמשך כתב התביעה מסכם המשיב את צרכי __________ עד לכדי סך של _________ ש"ח לחודש ובניכוי השתכרותה מבקש הוא עבורה סך של ___________ ש"ח לחודש. בסעיף _________ לתביעה מבקש המשיב מבית-המשפט לענייני משפחה כי בעלה של ________ ישלם לה את הסך של ________ ש"ח כמזונות זמניים וקבועים. ברם, לאחר קבלת כתב הגנה אין הוא עושה את הדבר המינימלי של הגשת בקשה לקביעת מזונות זמניים עבור ________ אשר לדבריו הינה חסרת אמצעיים. 


המשיב תירץ זאת בכך כי מאחר ול___________ הכנסה הרי שלפי המדיניות השיפוטית אין היא ראויה למזונות זמניים. בכל הכבוד טענה זו הינה טענה בעלמה המשיב לא הביא כל ראיה מקצועית או פסק-דין שיפוטי בעניין זה. ואם כבר ואין ל__________ מה להפסיד היה עליו על-פי הגיון צרוף ומבלי להיות כלל מומחה בענייני משפחה להגיש בקשה למזנות זמניים והכי הרבה היה היתה זו נידחת לכל היותר.


הנתבע התרשל בכך שלא הגיש את בקשת המזונות הזמניים במועד ובכך פספס הוא את האפשרות שהיו נפסקים    ל________ מזונות זמניים אשר היו יכולים להסב לחץ על בעלה לסיים עמה את הקשר מהר יותר מהמצופה.


משלא הוגשה בקשת המזונות הזמניים במועד וכפי שמקובל מייד לאחר קבלת כתב ההגנה לתביעת המזונות, לא ניתן לומר שזו היתה חסרת סיכוי. ואף בכך טעה בית-המשפט קמא.

25.
אשר לטענת הרשלנות של המשיב בהתייחס למגרש טעה כב' בית-המשפט קמא בקבלו את טענת המשיב לפיה לא קיבל על עצמו לייצג את ________ בעניין זה. די אם נעיין בהסכם שכר-הטרחה נספח "י" לתביעת המשיב בבית-המשפט קמא נגלה כי הסכם זה כלל טיפול בעניינו של המגרש וכמצוטט מההסכם עצמו כדלקמן:


"במידה ויהא צורך בהרחבת הפעילות המשפטית לחלוקת רכוש לרבות הליכי פירוק הזכויות בדירה ובמגרש ובבית-הדין הרבני יכללו הליכים אלו במסגרת הסדר זה."


דהיינו, טענתו של המשיב לפיה לא היה מחוייב לטפל במגרש וכי לא סוכם עימו שכר-טרחה בעניין זה איננה נכונה. 

26.
גם נסיונות התחמקותו של המשיב מלשעות להצעת עורך-דין __________ ולנסות לפעול בהתאם לעצתו הינה שלא כדין ובניגוד למוסכם. _________ דאגה בהתאם להפניית המשיב עצמו והסכמתו להביא יעוץ נוסף מצידה בדמותו של עורך-דין _____________, וזאת לצורך הניסיון להציל את המגרש. המערערות היו מוכנות לשלם שכר-טרחה או הוצאות עבור אגרות בית-משפט לצורך הגשת ההליך אילו נדרשו על-ידי המשיב. 


מה גם שהמשיב היה מחוייב לטפל במגרש ולהגיש התביעה ללא קבלת שכר נוסף כאמור בהסכם שכר-הטרחה וכמצוטט לעיל.

27.
טעה בית-המשפט קמא בקובעו "אני מאמינה לדברי עורך-דין _________ אודות הפגישה שבה נכח, במשרדו של התובע, ואני מאמינה אף לתובע, כי אינו זוכר זאת" (עמ' __________ לפסק-הדין), בכל הכבוד לבית-המשפט קמא מצב זה הינו בלתי-אפשרי. "לא זוכר" משמעו אינני דובר אמת על-פי רוב. לא ייתכן שהמשיב לא זכר את עורך-דין ________. קיימת חשיבות רבה לשאלה זו לעניין מהימנותו של המשיב. 

28.
בית-המשפט של הערעור יתבקש לקבוע כי אי-הגשת התביעה מטעם המשיב לעניין המגרש היתה בגדר רשלנות מקצועית ובניגוד להתחייבותו החוזית עם המערערות לעשות כן וכאמור בהסכם שכר-הטרחה. זאת ועוד, בהחלט ניתן היה להגיש התביעה ולצפות לתוצאה חיובית בה. גם אם דובר בתביעה חסרת סיכוי לכאורה. שכן לדברי עורך-דין ____________ בעדותו היו דעות של מלומדים אשר צידדו בעצה אותה נתן ובהחלט היה ניתן לצפות לתקדים בעניין זה. שכן תקדימים נוצרים תמיד בפעם הראשונה להבאת מחלוקת בפני בית-המשפט. 

29.
טעה בית-המשפט קמא בקובעו כי עצתו של עורך-דין ___________: להגיש תובענה לפסק-דין הצהרתי אודות זכויותיה של רווית במגרש עצמו, בצירוף בקשה לסעד זמני כפי שהציע - האם אלה הם צעדים משפטיים כה מתבקשים וברורים מאליהם, במצב הדברים שבו מדובר, עד כי סירובו של התובע לפעול בדרך זו מהווה רשלנות מקצועית? "התשובה על כך היא, בבירור, שלילית".


בית-המשפט קמא נתן גיבוי לפעולותיו של המשיב שלא להגיש את התביעה ההצהרתית ואת צו המניעה. הגם שבית-המשפט היה ער לכך כי הנסיבות השתנו בפסק-דין "אהרונוב" ויכול היה המשיב בעניין ________ לו רצה להביא לשינוי המגמה בפסיקה. 


אין כל ספק כי בעניין זה פספס המשיב בגדול ובית-המשפט של הערעור יתבקש לקבוע זאת.

30.
טעה בית-המשפט קמא בהאמינו למשיב כי הסביר למערערות כי אי-תשלום המשכנתה יביא למימוש הדירה על-ידי כונס נכסים מטעם הבנק. בית-המשפט קמא בסעיף _________ לפסקי-דינו עמ' ________ מקדיש כמעט שני עמודים לעניין זה. כאשר בסופו של מהלך מביע בית-המשפט קמא אימו בגרסת המשיב ולא בגרסת המערערות. 


המערערות טענו כי היה זה המשיב אשר יעץ להן שלא לשלם את תשלומי המשכנתה על-מנת ליצור לחץ על הבעל לשלמם. כן טענו כי היה זה המשיב אשר סרב להצעת בא-כוח הבעל עורך-דין ______________ במכתבו מיום __________ אשר צורף כנספח _________ לכתב ההגנה מטעם המערערות. במכתב זה הוצע כי הבעל ישלם מחצית מתשלומי המשכנתה ובלבד ש________ תשתתף בתשלום של ________ ש"ח חלקה בשיפוץ הדירה.


__________ מעולם לא טענה כי לא רצתה לשלם את עלות השיפוצים. _________ טענה כי היה זה המשיב כבא-כוחה אשר דחה את ההצעה ודרש כי הבעל ישא במלוא ההוצאות של השיפוץ.


כאמור, בעניין זה העדיף בית-המשפט את עדותו של המשיב על פני עדותן של המערערות. בית-המשפט קמא האמין "כי ההתנגדות להשתתף בהוצאות השיפוץ באה מצד __________ וכי היתה זו הסיבה לכך שבסופו של דבר לא הושג הסדר בין בני-הזוג בעניין תשלום המשכנתה". 


כבר כעת יצויין כי אין כל מקום לקביעה זו בהיותה בלתי-הגיונית ובלתי-כלכלית למערערת, הואיל וזו שלמה, לבנק נותן המשכנתה, פיגור של ______________ ש"ח במקום לשלם במועד ההצעה מחצית מסכום זה, בנוסף ל________ ש"ח עבור השיפוצים.


עוד קבע בית-המשפט קמא כי "גרסתה של ____________, כי דחיית הצעתו של בא-כוח הבעל נעשתה על-ידי התובע, כביכול שלא על דעתה - אינה אמינה עלי".


בניגוד למהלך פסק-הדין עד כה בעניין המשכנתה ואי-תשלומה בחר בית-המשפט להכריע בשאלה של אמינות. והגם הוא שהלכה פסוקה היא כי בית-המשפט של הערעור איננו מתערב בענייני אמינות עדים. ברם, בית-המשפט קמא הגם שבחר להאמין בעניין זה למשיב ובכך לחלצו מאחריות מקצועית של עצה רשלנית, טעה טעות מרה וחמורה. ואשר אם צריך להיות חריג לכלל שאין בית-המשפט של הערעור מתערב באמינות העדים הרי שיש להחילו במקרה זה, ובמה דברים אמורים.


בית-המשפט קמא מתעלם בעניין זה במפגיע מעדותו של עורך-דין ________ אשר עם קבלת טיפול בעניינה של ________ דאג דבר ראשון ובמיידי לגרום להפסקת הליכי מימוש הדירה שהבנק פעל נגד הדירה ואשר בעניין זה לא עשה המשיב מאומה אלא נהפוך הוא היה הוא זה אשר יעץ ל__________ שלא לשלם את תשלומי המשכנתה ועלויות השיפוץ.


בעמ' ________ לפרוטוקול הדיון מיום ________ אמר עורך-דין ________ כדלקמן:


"...כשפנתה אלי התובעת, היא התלוננה על מערכת היחסים לגבי הבנק ועם כינוס הנכסים (מימוש הדירה). אז שאלתי אותה מדוע הגיעה למצב זה ומדוע היא או גרושה לא המשיכו לשלם את המשכנתה. תשובתה היתה שאלו היו ההנחיות שקיבלה ממך. שאלתי האם הסברת להן מה זה נותן או לאן זה יוביל ותשובתה היתה שזו הדרך הנכונה להפעיל לחץ על הגרוש. היא עוד אמרה כי עורך-דין __________ הציע להם שהגרוש ישלם % ________ מהתשלומים של המשכנתה ושהיא תשלם את המחצית האחרת אך אתה סברת ואמרת שלא צריך לעשות זאת וכך מופעל על הגרוש לחץ רציני שיעזור לסיים את התיק ולהכתיב הליכי גירושין טובים יותר. בשלב זה סברתי שאולי אצליח דווקא עם עורך-דין _________ להגיע לאותו הסדר שהציע בזמנו (שכל צד ישלם מחצית מהמשכנתה). פניתי לעורך-דין ___________ והוא אמר לי שזה מאוחר מידי ושאם קודם ניסו להפעיל עליו לחץ מצד ___________. מכת הלחץ הוא עלינו ושאינם מוכנים לשלם. ההצעה כבר לא היתה בתוקף. פה התחלתי לפעול בהליכים. פניתי לבנק לנסות להסדיר את עניין המשכנתה והגענו להסדר סופי." 


השאלה הזועקת היא איך יכול היה בית-המשפט קמא להתעלם כליל מדבריו אלה של עורך-דין ____________, דברים המדברים בעד עצמם ונותנים תימוכין לדברי המערערות באשר לעצת המשיב לעניין המשכנתה ולרשלנותו בעניין זה.


טעה בית-המשפט קמא שלא שאל עצמו איזה אינטרס היה למערערות לפנות במיידי להסדר עם הבנק ולהציל את הדירה מהליכי כינוס? האין זה ברור כי המערערות אשר נתנו את מלוא אמונן במשיב, עשו כפי שאמר לרבות בעניין המשכנתה ורק כאשר הגיעו לעורך-דין _________ תוקן העוול החמור אליהן שעטו הן ממש בכל הקשור לדירה.


זאת ועוד, הרי הי זה המשיב אשר טען לשאלות בית-המשפט לאחר חקירתו הנגדית כי "אנו עוסקים בעולם טקטי". האין זה סביר כי היה זה המשיב אשר יעץ למערערות שלא לשלם את תשלומי המשכנתה ואת עלות השיפוצים כמהלך שיצור לחץ על בעלה של _________ דאז להסכים לתנאי גירושין טובים יותר מבחינתה??? לא היה כל מקום למהלך טקטי זה שכן אין חולק כי את הדירה רכשה _____________ מכספיה ללא כל סיוע מבעלה למעט המשכנתה המשותפת שבגינה נרשם הוא כבעלים על הדירה. דהיינו, כל הלחץ היה על __________ ולה היה מה להפסיד בהליכי הכינוס של הבנק.


אין חולק כי מדובר כאן בטקטיקה אשר פעמים היא צולחת ופעמים לא. מדוע בחר בית-המשפט קמא, איפוא, להאמין למשיב ולא למערערות??? במיוחד כאשר הטקטיקה במקרה זה אינה נכונה???


מדוע התעלם בית-המשפט קמא מעדות עורך-דין ________ ובמהלך שעשה להצלת הדירה???


אין ספק כי בעניין זה טעה בית-המשפט קמא טעות מרה וחמורה. אין כל ספק כי בעניין זה התרשל המשיב ועליו לשאת בכל הנזקים שנגרמו ל________ מעצתו המוטעת האמורה.

31.
בית-המשפט קמא טעה שלא התייחס כראוי לעדותה של פקידת המשיב הגב' ________ וייחס לעדותה משקל קל ואפילו התעלם ממנה. הגב' __________ העידה ואישרה כי המערערות במהלך כל תקופת ייצוגו של המשיב את ________ הופיעו במשרד המשיב והותירו בידיה מסמכים ותכתובות להעברה למשיב. התכתובות כללו מסמכים מהותיים כנספחי ________, ________ לכתב ההגנה.


המשיב בעזות מצח של ממש העיד כי לא קיבל כלל את התכתובות הללו. כפי שטען כי לא ראה את עורך-דין ________.


יש חשיבות לעדותה של הגב' ________ לעניין מהימנותו של המשיב. 


הגב' ________ העידה כי העבירה את המסמכים שקיבלה מאת המערערות למשיב כאשר שמה אותם על שולחנו. כן העידה כי מסרה צילומים למערערות של כל מכתב שניתן. למה להעדיף את גרסת המשיב על פני המערערות וגב' ________ בעניין.


בית-המשפט ראה בעובדה כי הגב' _________ תבעה את המשיב בבית-דין לעבודה כנקודת זכות למשיב כאילו עדותה היא מעשה נקם. ולא היא הגב' _____________ אמרה מפורשות בעדותה מיום ___________ בעמ' ________ לפרוטוקול דברים ברורים לשאלת המשיב כדלקמן:


"ש:
נכון לומר שהרקע של הסכסוך שתבעת בגינו ובית-הדין דחה את תביעתך, את כועסת?

 
ת:
לא. הסתיימו היחסים, הגענו להסכם. אין לי שום טינה או כעס.


אתה עזרת לי, פתחת לי דרכים. את הפיצויים העיקריים קיבלתי. נתת לי המלצה."

32.
טעה כב' בית-המשפט קמא בקובעו כי אין בעדותה של הגב' _________ כדי להוכיח, שאותם מסמכים ספציפיים מבין נספחי כתב ההגנה, אשר נמנו לעיל, ואשר לגביהם נישאל התובע בחקירתו הנגדית - אמנם הגיעו לעיונו, ומעבר לכך - כי הוא לא הגיב עליהם ולא שוחח עם הנתבעות אודות האמור.


עדות הגב' _________ לגבי הנוהלים, אשר היו במשרד המשיב, לא מתירים כל מקום שהמסמכים המדוברים אכן הגיעו לידי המשיב בפועל.


ויודגש, כי בחקירתו הנגדית של המשיב עת הכחיש הוא את קבלת המסמכים הנ"ל (עמ' _________ לפרוטוקול מיום ___________) הוצע לו להכריע את המשפט כולו באמצעות בדיקת פוליגרף לגבי השאלה אם קיבל או לא קיבל את המכתבים שצורפו לכתבי הטענות, היה והמשיב צודק בטענתו כי לא קיבל המסמכים ישולם לו מלוא סכום התביעה.


להצעה הנ"ל השיב המשיב: "דוחה את ההצעה. אין מכשיר שיכול לבדוק אמיתות".


סירובו זה של המשיב מדבר בעד עצמו שכן הענות להצעה היתה חוסכת זמן שיפוטי יקר ומקצרת הליכים, ובהנחה כי המשיב דובר אמת הרי שסכום התביעה מונח היה מונח בכיסו זה מכבר.

33.
טעה כב' בית-המשפט קמא כאשר ייחס לעורך-דין ____________ שאמר "כי החומר של רווית שנמסר לו מונה כשמונה קלסרים". בהמשך משתמע כי בית-המשפט קמא סבור כי "מדובר אם כן, במסמכים רבים מאוד. גב' __________ לא החתימה בחותמת המשרד אותם נספחים לכתב ההגנה שלגביהם העיד התובע כי לא ראה אותם בתקופת הייצוג".


עיון בעדותו של עורך-דין __________ באשר לאמירתו על שמונת הקלסרים, מגלה כי בית-המשפט קמא הוציא דברים מהקשרם וכתוצאה מכך הקיש מסקנה מוטעת באשר למסמכים אשר הגיעו לגב' __________ ואשר אותם מסרה למשיב.


בעמ' ________ לפרוטוקול נשאל עורך-דין ________ על-ידי המשיב "התיק עצמו של רווית נמצא פה?" על כך ענה "לא. מדובר בשמונה קלסרים".


עורך-דין ____________ לא אמר שקיבל את הקלסרים מאת המשיב כפי שהיו והונפקו ו/או נערכו וכו' על-ידי המשיב בתקופה שייצג את ________. אלא רק ציין שתיקה של ________ במשרדו מהווה שמונה קלסרים. לא נשאל הוא לגבי גודלם וכו'. האם הועברו לו על-ידי המשיב וכו'. 


מן הסתם קלסרים אלה והמסמכים שבהם הופקו במהלך טיפולו של עורך-דין _________ את _________ וכן קלסרים המתייחסים למגרש אותם קיבל הוא מהמערערות ולא כאלה שהופקו על-ידי המשיב.


כבר ידוע הוא שכל מה שערך המשיב עבור __________ הן אותם מסמכים אשר צירף לכתב תביעתו ואשר הינם דלים ביותר והם ________ נספחים בלבד.


המשיב אף לא טען כי ערך מסמכים רבים.


לפיכך טעה כב' בית-המשפט קמא בקובעו "בנסיבות העניין, אין בידי לקבוע מסמרות, אם אותם מסמכים הגיעו לידי התובע, אם לאו, ואף אינני סבורה כי המחלוקת בשאלה זו היא במכרעת, לעניין טענת הרשלנות המקצועית".


הטענה הינה נדבך נוסף באשר לשאלת אמינותו של המשיב אשר מובילה למסקנה כי אין ליתן כל אימון לגרסתו והכחשתו את המסמכים המדוברים כמו גם את הכחשתו כי נפגש עם עורך-דין ________. 


המסמכים מעידים כי היו מחלוקות וטרוניות על ניהול ההליך על-ידי המשיב מצד המערערות והמשיב לא עשה דבר כדי להפיס דעתן בעניין זה ובכלל. התעלמותו של המשיב ממצוקות _________ הובילו אותו לייחס מזלזל ומתן ייעוץ רשלני וכושל אשר גרם ל____________ לנזקים חמורים הכוללים בין הייתר את נזקי תשלומי המשכנתה בייתר, תשלום שכר-טרחה עוד נוסף וכו' אשר על המשיב לפצותן בגין נזקים אלה.

34.
טעה כב' בית-המשפט קמא בקובעו בסעיף __________ לפסק-דינו כי "התובע פעל כמקובל. טרם הופסק ייצוגו על-ידי התובעות, הוא ביצע במשך כ___________ חודשים מספר רב של פעולות, לרבות הגשת כתבי טענות, הופעה בבית-משפט לענייני משפחה ובית-הדין הרבני, משא-ומתן ממושך עם בא-כוח הבעל וכיוצ"ב. בגין פעולות הללו הגיע לתובע מלוא שכר-הטרחה, בהתאם להסכם בין הצדדים".


בכל הכבוד, כל מסמכי בי-דין אותם ערך המשיב הינם ________ נספחים בקושי אשר צורפו לכתב תביעתו. 


מכל מקום פעולות התובע אינן מזכות אותו במלוא שכר-הטרחה ועל בית-המשפט היה לפסוק שכר ראוי ולא את סכום מלוא התביעה לכל יותר.

35.
לאור האמור לעיל מן הראוי כי בית-המשפט הנכבד יקבע כי המשיב אכן התרשל בייצוגו את המערערות באופן כזה המקימה להם את סכומי הכסף הנתבעים במסגרת זכות הקיזוז וסכומי הקיזוז המפורטים בכתבי טענות המערערות ותצהירי עדותן הראשית אשר הינן חלק בלתי-נפרד מהודעת ערעור זו.

36.
המערערות שומרות על זכותן להרחיב ולהביא הנמקות משפטיות ותקדימים במסגרת עיקרי הטיעון שיגישו במסגרת ערעור זה.

37.
אשר-על-כן יתבקש כב' בית-המשפט לזמן המשיב לדין ולקבל את הערעור תוך חיוב המשיב בהוצאות הערעור ושכר-טרחה עורך-דין + מע"מ.





_____________




__________, עו"ד 





בא-כוח המערערות

לערעור זה מצורפים המסמכים הבאים:

-
פסקי-דינו של בית-המשפט קמא;

-
כתב התביעה על נספחיו;

-
כתב ההגנה על נספחיו;

-
תצהירי עדות ראשית מטעם הצדדים;

-
פרוטוקול הדיון של בית-המשפט קמא.

